Shqipëri:  Ndryshon loja në zgjedhjen e presidentit të ri të vendit
Parlamenti shqiptar duhet të konsumojë edhe dy votime për të arritur një rezultat që do të shmangte zgjedhjet e parakohshme
Loja për presidentin e ardhshëm të vendit ka ndryshuar. Futja në garë e kryetarit të Aleancës demokratike Neritan Ceka, e cila solli nxjerrjen jashtë gare të ish kryetarit socialist Fatos Nano, ka ndryshuar disi rrjedhën e zhvillimeve duke krijuar ndoshta hapësira për gjetjen e një zgjidhjeje që do të shmangte zgjedhjet e parakohshme. Zoti Ceka mori mbreme 32 vota, në një sallë ku mungonte opozita. Në pamje të parë duket se ai gëzon mjaftueshëm një mbështetje për të qenë një pretendet i fortë. Por votat e djeshme që vinin nga e djathta, duket se ishin më tepër një përpjekje për t’i dhënë një tjetër formë garës e për të ndjellë rikthimin e opozitës. Në një farë mënyre këtë e shprehu edhe përfaqësuesi i deputetëve demokratë, Aleksandër Biberaj: Vetë zoti Ceka megjithatë i bëri thirrje mbrëmë opozitës ta mbështeste pasi ai mund të ishte kandidati konsensual: ". Por në kampin e opozitës duket se futja e tij në garë nuk është pritur me ngazëllim. Kryetari i grupit parlamentar socialist Ben Blushi që mbrëmë e quajti atë një diversion të kryeministrit Berisha ndaj opozitës duke rikonfirmuar se zgjedhjet e parakohshme mbeten varianti i vetëm. I drjtpërdrejhtë dhe më i ashpër ishte sot kryetari socialdemokrat Skënder Gjinushi: " Ndërsa sot socialistët dhe Lëvizja Socialiste për Integrim kanë preferuar çuditërisht heshtjen. Zoti Ceka ishte në listën e propozimeve të tyre për kandidat konsensual dhe mundet që e majta të kërkojë të fitojë kohë para se të vendosë se si të sillet. Problemi i tyre qëndron sërish te kandidatura e zotit Topi. Ata kanë përsëritur gjithnjë se nuk pranojnë një garë ku konkurron nënkryetari i partisë demokratike. Por zoti Topi i rikthyer në garë pas një tërheqjeje fillestare s’ka ndërmend të heqë dorë tani: " Megjithatë duket se hapësirat për një zgjidhje janë lënë të hapura edhe nga kryeministri Sali Berisha. Ai foli për nevojën e një analize të situatës së re të krijuar dhe në ndryshim nga më parë e cilësoi zotin Topi jo më si një kandidat të shumicës por të Partisë Demokratike: Koha e mbetur në dispozicion është 9 ditë brenda së cilës parlamenti duhet të konsumojë edhe dy votimet e mbetura për të arritur një rezultat që do të shmangte zgjedhjet e parakohshme. //ii